stanford-oval/wikipedia huggingface dataset:
นัทสึอิโระไฮสคูล: เซชุนฮาคุโช

| นัทสึอิโระไฮสคูล: เซชุนฮาคุโช |
| --- | --- |

ผู้พัฒนา: Tamsoft
ผู้จัดจำหน่าย: ดีทรีพับลิเชอร์
อำนวยการผลิต: Nobuyuki Okajima
เครื่องเล่น: เพลย์สเตชัน 3, เพลย์สเตชัน 4
วางจำหน่าย: JP: 4 มิถุนายน ค.ศ. 2015 (2015-June-04)
แนว: แอ็กชันผจญภัย, ลอบเร้น
รูปแบบ: ผู้เล่นคนเดียว
นัทสึอิโระไฮสคูล: เซชุนฮาคุโช เป็นวิดีโอเกมโอเพนเวิลด์ที่วางจำหน่ายในวันที่ 4 มิถุนายน 2015 โดยดีทรีพับลิเชอร์ สำหรับเครื่องเพลย์สเตชัน 3, เพลย์สเตชัน 4 ดีทรีพับลิเชอร์อธิบายอย่างเป็นทางการว่าเกมนี้เป็น "เกมผจญภัยโอเพนเวิลด์แนวรักในโรงเรียนมัธยมปลาย"
รูปแบบการเล่น

ใน นัทสึอิโระไฮสคูล: เซชุนฮาคุโช ผู้เล่นจะรับบทเป็นเด็กมัธยมบนเกาะ Yumegashima (夢ヶ島) เกาะสมมุติในประเทศญี่ปุ่น ผู้เล่นจะพบผู้คนบนเกาะที่จะมอบเควสให้กับผู้เล่นโดยส่วนใหญ่จะถ่ายภาพกางเกงชั้นในของเด็กนักเรียนสำหรับชมรมสื่อสารมวลชน หากผู้เล่นถูกจับได้ว่าทำเช่นนั้น พวกเขาจะถูกรายงานไปยังตำรวจและถูกควบคุมตัวหรือถูกนำตัวไปที่สำนักงานที่ปรึกษาของโรงเรียน (หากผู้เล่นถูกจับได้ว่าถ่ายภาพภายในโรงเรียน)
การพัฒนา

นัทสึอิโระไฮสคูล: เซชุนฮาคุโช ได้เปิดตัวในนิตยสาร แฟมิซือรายสัปดาห์ ในวันที่ 24 พฤศจิกายน 2014 ประมาณหนึ่งสัปดาห์ต่อมาดีทรีพับลิเชอร์ได้เปิดเผยรายละเอียดเกี่ยวกับโครงร่างหลักของเกมและนางเอกอีกสี่คน ในนิตยสาร แฟมิซือรายสัปดาห์ ฉบับวันที่ 4 ธันวาคม 2014 พวกเขาได้เปิดเผยตัวละครหญิงใหม่สามตัว วันที่ 10 ธันวาคม 2014 ดีทรีพับลิเชอร์ได้อัปโหลดตัวอย่างแรกของ นัทสึอิโระไฮสคูล: เซชุนฮาคุโช บนช่องยูทูบอย่างเป็นทางการของพวกเขาโดยยังเปิดเผยเพลง "Natsuiro Butterfly" (夏色バタフライ☆) เพลงประกอบของเกมโดย Megu & Tamak ในเดือนกุมภาพันธ์ 2015 วันวางจำหน่ายของตัวเกมมีการเปิดเผยตัวละครใหม่สิบสามตัวและนักพากย์ของพวกเขา ตัวอย่างความยาวแปดนาทีถูกปล่อยในวันที่ 15 พฤษภาคม 2015 ตัวเกมได้รับแรงบันดาลใจจาก ดิเอลเดอร์สครอลล์ส V: สกายริม เกมแอ็คชั่นสวมบทบาทโอเพนเวิลด์ โปรดิวเซอร์ของเกมนี้คือ Nobuyuki Okajima
ช็อนนัมดรากอนส์

ช็อนนัมดรากอนส์ (전남 드래곤즈) เป็นสโมสรฟุตบอลอาชีพในประเทศเกาหลีใต้ ก่อตั้งในปี ค.ศ. 1994 ตั้งอยู่ที่เมืองควังยาง จังหวัดช็อลลาใต้ เข้าร่วมแข่งขันเคลีก 1 นับตั้งแต่ฤดูกาล 1995 เป็นต้นมา โดยสโมสรคู่ปรับท้องถิ่นที่สำคัญคือช็อนบุกฮุนไดมอเตอส์ สำหรับช็อนนัมดรากอนส์ เคยใช้ชื่อสโมสรว่า ชุนนัมดรากอนส์ จนถึงวันที่ 6 มกราคม ค.ศ. 2014
ประวัติ

สโมสรช็อนนัมก่อตั้งขึ้นเมื่อวันที่ 16 ธันวาคม ค.ศ. 1994 โดยมีผู้จัดการทีมคนแรกคือ Jung Byung-Tak อดีตปีกซ้ายทีมชาติเกาหลีใต้
วันที่ 25 มีนาคม ค.ศ. 1995 ช็อนนัมลงเล่นในเคลีกเป็นนัดแรก โดยฤดูกาลที่ทำผลงานได้ดีที่สุดคือฤดูกาล 1997 ซึ่งช็อนนัมจบอันดับที่สองในเคลีก และคว้าแชมป์โคเรียนเอฟเอคัพ ต่อมาในปี ค.ศ. 1999 ช็อนนัมคว้ารางวัลรองชนะเลิศเอเชียนคัพวินเนอร์สคัพ และในปี ค.ศ. 2007 พวกเขาคว้าแชมป์เอฟเอคัพเป็นสมัยที่สอง
วันที่ 27 ธันวาคม ค.ศ. 2007 ช็อนนัมได้ Park Hang-Seo มาเป็นผู้จัดการทีมคนใหม่ แทนที่ของ Huh Jung-Moo ที่ย้ายไปรับงานผู้จัดการทีมชาติเกาหลีใต้
เกียรติประวัติ > การแข่งขันภายในประเทศ > ลีก

เคลีก 1
เกียรติประวัติ > การแข่งขันภายในประเทศ > ถ้วย

เอฟเอคัพ
ลีกคัพ
เกียรติประวัติ > การแข่งขันระหว่างประเทศ > เอเชีย

เอเชียนคัพวินเนอร์สคัพ
เกียรติประวัติ > การแข่งขันระหว่างประเทศ > กระชับมิตร

Tongyeong Cup
แหล่งข้อมูลอื่น

เว็บไซต์อย่างเป็นทางการของสโมสร
| ด ค กเคลีก |
| --- | --- |
เคลีก 1 (2024):  แทกู  แทจ็อนฮานาซิติเซน  คังว็อน  คิมช็อนซังมู  ควังจู  อินช็อนยูไนเต็ด  เชจู ยูไนเต็ด  ช็อนบุกฮุนไดมอเตอส์  โพฮัง สตีลเลอส์  เอฟซีโซล  ซูว็อนซัมซุงบลูวิงส์  อุลซันฮุนได 
เคลีก 2 (2024):  อันซานกรีเนอร์  อันยัง  ปูช็อน 1995  ปูซานไอพาร์ก  ชอนัน ซิตี  ชุนบุก ช็องจู  จุงนัมอาซัน  คิมโพ  คย็องนัม  ช็อนนัมดรากอนส์  ซ็องนัม  โซลอีแลนด์  ซูว็อน
ถนนปั้น

ถนนปั้น สังเกตเห็นโคปุระของวัดแขกสีลม
ถนนปั้น เป็นถนนสายหนึ่งในกรุงเทพมหานคร ในพื้นที่แขวงสีลม เขตบางรัก เป็นถนนสายสั้น ๆ ที่มีความยาวเพียง 480 เมตร เชื่อมระหว่างถนนสีลม กับถนนสาทรเหนือ
โดยชื่อ "ถนนปั้น" มาจากชื่อของผู้ที่อุทิศที่ดินยกให้ทางการตัดถนน คือ นางปั้น วัชราภัย ธิดาของเจ้าพระยาวิเชียรคีรี (เม่น) อดีตเจ้าเมืองสงขลา และเป็นภริยาของหลวงอุปการโกษากร (เวท วัชราภัย) ตรงหัวมุมถนนปั้นที่ถนนสีลม เป็นที่ตั้งของวัดพระศรีมหาอุมาเทวี (วัดแขกสีลม) ศาสนสถานสำคัญของศาสนาฮินดู จึงทำให้ถนนปั้นมีชื่อเรียกติดปากว่า "ตรอกวัดแขก" หรือ "ซอยวัดแขก" เป็นจุดที่มีจำหน่ายข้าวของตลอดจนเครื่องเซ่นไหว้ต่าง ๆ เช่น ขนมลัฑฑู สำหรับบูชาพระพิฆเนศ เป็นต้น และยังมีร้านอาหารและร้านกาแฟตลอดจนบาร์หรือแกลเลอรีเป็นจำนวนมากอีกด้วย
แหล่งข้อมูลอื่น

แผนที่และภาพถ่ายทางอากาศของ ถนนปั้น
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′20″N 100°31′25″E﻿ / ﻿13.722242°N 100.523674°E﻿ / 13.722242; 100.523674
| ด ค กดินแดนแทรกทางชาติพันธุ์ในประเทศไทย |
| --- | --- |
ยุคปัจจุบัน:  ไชนาทาวน์ เยาวราช ถนนเยาวราช  ห้วยขวาง ถนนประชาราษฎร์บำเพ็ญ  เจแปนทาวน์ พร้อมพงษ์  ถนนธนิยะ  โคเรียทาวน์ ซอยสุขุมวิท 12  ลิตเติลอินเดีย ถนนพาหุรัด  ถนนปั้น  เมียนมาทาวน์ ย่านพระโขนง  ตลาดมหาชัย  ตลาดบางบอน  เวียดนามทาวน์ ตลาดบ้านญวนสามเสน 
ยุคประวัติศาสตร์:  หมู่บ้านญี่ปุ่น  หมู่บ้านโปรตุเกส  หมู่บ้านฮอลันดา  นิวอัมสเตอร์ดัม
บีม

บีม (beam) อาจหมายถึง
บีม (หุ่นยนต์)
คาน โครงสร้างในอาคาร ส่วนประกอบของระบบ เสา คาน พื้น
กวี ตันจรารักษ์ นักร้อง และนักแสดงชาวไทย
ศรัณยู ประชากริช นักแสดงชาวไทย
ปภังกร ฤกษ์เฉลิมพจน์ นักร้อง และนักแสดงชาวไทย
นาเกลือ

นาเกลือ คือพื้นที่สำหรับผลิตเกลือ มีมากในบริเวณพื้นที่ติดทะเล เช่น ตำบลบางหญ้าแพรก นาโคก บางโทรัด บ้านบ่อ บางกระเจ้า ชายทะเลของสมุทรสาคร เป็นดินเลนมีคุณสมบัติสามารถขังน้ำไม่ให้ซึมลงดินได้ นาเกลือที่ได้มาตรฐานต้องมีเนื้อที่ไม่ควรน้อยกว่า 25 ไร่ เพราะต้องใช้พื้นที่ในการตากน้ำจำนวนมาก
การทำนาเกลือ

การทำนาเกลือมีกรรมวิธีเป็นขั้นตอนประกอบด้วย 3 ขั้นตอน ดังนี้
นาปลง เป็นนาขั้นตอนสุดท้าย ตากน้ำเค็มไว้ประมาณ 10-15 วัน เมื่อเริ่มตกผลึกเป็นเกลือหนาประมาณ 9 นิ้ว ก็จะเริ่ม รื้อเกลือ โดยใช้ "คฑารื้อ" แซะให้เกลือแตกออกจากกันแล้วใช้ "คฑาแถว" ชักลากเกลือมากองรวมกันเป็นแถว ๆ จากนั้นใช้ "คฑาสุ้ม" โกยเกลือมารวมเป็นกอง ๆ เหมือนเจดีย์ทราย เพื่อให้เกลือแห้งน้ำ จากนั้นจะหาบเกลือลงเรือบรรทุกล่องไปตาม "แพรก" หรือคลองซอยเล็ก ๆ แล้วหาบขึ้นไปเก็บไว้ในลานเกลือหรือฉางเกลือรอการจำหน่ายต่อไป
นาเชื้อ เป็นที่สำหรับรอให้เกลือตกผลึก ใช้สำหรับเก็บน้ำทะเลเพื่อป้องกันให้นาปลง บางครั้งถ้าเกลือราคาดี อาจใช้นาเกลือทำเกลือทำเกลือเหมือนนาปลง แต่ต้องเสียเวลาและสิ้นเปลืองค่าแรงในการหาบเกลือเก็บไว้ในฉางเนื่องจากอยู่ไกลจากลำคลอง
นาตาก นาสำหรับตากแดดที่จะได้ผลิตผลจากน้ำทะเล คือ เกลือสมุทร จะอยู่จดชายทะเล มีขนาดใหญ่มาก ตั้งระหัดเพื่อใช้วิดน้ำทะเลจากรางน้ำทะเลเข้านาตาก
ชาวนาเกลือจะเริ่มทำเกลือประมาณเดือนตุลาคม หรือพฤศจิกายน ซึ่งเป็นปลายฤดูฝนเพราะต้องอาศัยน้ำฝนช่วยในการละเลงนา ปรับระดับให้เสมอกันโดยใช้ลูกกลิ้งซึ่งทำด้วยไม้ยาวประมาณ 2 เมตร เส้นผ่าศูนย์กลางประมาณ 50 เซนติเมตร หนักประมาณ 100 กิโลกรัม ปัจจุบันนำเครื่องจักรเข้ามาช่วย นาปลงแต่ละกระทงจะต้องกลิ้งประมาณ 4-5 วัน การไขน้ำเข้าสู่นาปลงจะไขตอนบ่าย พื้นนาจะไม่แตกระแหง น้ำที่ไขเข้าต้องสูงกว่าพื้นนาประมาณ 4-5 นิ้ว เพื่อให้เกลืกตกผลึกช้า เม็ดเกลือจะแน่นไม่โพลงทำให้เกลือมีความเค็มสูง ในการตกผลึกของเกลือ เมื่อน้ำเข้มข้น 20-22 ดีกรีโบเม่ จะได้เกลือจืด (Calcium) มีลักษณะเหมือนทรายเม็ดใหญ่ ๆ ตกจมปนกับดิน ชาวนาจะเก็บเกลือจืด เมื่อเลิกทำนาเกลือแล้ว เมื่อความเข้มข้นสูง 25-27 ดีกรีโบเม่ เป็นระยะที่เกลือเค็มตกมากที่สุด ถ้าความเข้มข้นเกิน 27 ดีกรีโบเม่ จะเกิดการตกผลึกของดีเกลือ (Magnesium) ซึ่งมีคุณสมบัติในการดูดความชื้น ดีเกลือจะตกผลึกในช่วงกลางคืนเมื่อน้ำในนาปลงเย็น
นอกจากการทำนาเกลือนี้แล้วยังมีการทำนาเกลือพลาสติกอีกด้วย
การเก็บเกลือ

การเก็บเกลือ หรือรื้อเกลือ ส่วนมากทำในตอนเช้าหรือตอนเย็น เพราะอากาศไม่ร้อน นาปลงที่จะรื้อเกลือได้จะต้องมีน้ำขังให้มากเพราะจะช่วยล้างเกลือ ชาวนาจะใช้ไม้รุนซึ่งทำด้วยโคนไม้ไผ่ หรือไม้กระบอกผ่าซีก ยาวประมาณครึ่งเมตรใช้ไม้รวกเป็นด้ามยาวประมาณ 2 เมตร เกลือจะแตกแยกออกเป็นเมล็ดเกลือ นา 1 กระทง จะชักเกลือเป็นแถวได้ประมาณ 5 - 15 แถว และกระต่อมเกลือให้เป็นกอง ๆ เหมือนเจดีย์ แถวหนึ่งประมาณ 12-18 กอง แล้วปล่อยน้ำในนาออกสู่ลำกระโดงอาจนำมาใช้ปลงเกลือได้อีก เมื่อไขน้ำออกหมดแล้วให้ทิ้งไว้ประมาณครึ่งวัน หรือ 1 วัน เพื่อให้เกลือแห้งมีความชื้นน้อย การหาบเกลือใช้แรงงานคนหาบด้วยบุ้งกี๋เก็บเกลือไว้ในฉาง อาชีพทำนาเกลือเป็นอาชีพที่รัฐบาลไทยสงวนไว้สำหรับคนไทย จังหวัดสมุทรสาครเริ่มทำอย่างจริงจังประมาณ พุทธศักราช 2478 โดยการนำของ ขุนสมุทรมณีรัตน์
การเก็บเกลือของนาพลาสติก

การเก็บของนาพลาสติกไม่จำเป็นต้องเปิดน้ำออกขณะรื้อเกลือ เพราะการปูพลาสติกจะไม่มีดินจึงไม่ต้องล้างเกลือเหมือนนาดิน สามารถที่จะรื้อเกลือที่ตกผลึกตอได้เลย เมื่อทำให้เกลือเป็นลอมเกลือคล้ายเจดีย์แล้วจะใช้ช้อนเกลือตักใส่รถเข็นถ่ายเข้ายุ้งเก็บเกลือ รถเข็นและช้อนตักเกลือจะเป็นพลาสติกอย่างดีและหนา ด้ามจะทำด้วยไม้เพื่อป้องกันสนิม
ซาโตโช

ซาโตโช (ญี่ปุ่น: 里庄町; โรมาจิ: Satoshō-chō) เป็นเมืองที่ตั้งอยู่ในอำเภออาซากูจิ จังหวัดโอกายามะ ประเทศญี่ปุ่น มีขนาดพื้นที่ 12.23 ตารางกิโลเมตร (4.72 ตารางไมล์) มีจำนวนประชากร ณ วันที่ 1 กรกฎาคม ค.ศ. 2024 ประมาณ 10,731 คน มีความหนาแน่นของประชากร 877 คนต่อตารางกิโลเมตร
ภูมิศาสตร์

ซาโตโชตั้งอยู่ทางตะวันตกเฉียงใต้ของจังหวัดโอกายามะ พื้นที่ตอนกลางและตะวันตกเฉียงเหนือของเมืองค่อนข้างเป็นพื้นที่ราบเรียบ ส่วนพื้นที่ที่เหลือเป็นป่าเขา
ภูมิศาสตร์ > เทศบาลข้างเคียง

จังหวัดโอกายามะ
นครอาซากูจิ
นครคาซาโอกะ
ภูมิศาสตร์ > ภูมิอากาศ

ซาโตโชมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) โดยมีฤดูร้อนที่อบอุ่น และฤดูหนาวที่เย็นสบาย อุณหภูมิเฉลี่ยทั้งปีในซาโตโชอยู่ที่ 15.6 °C ปริมาณน้ำฝนเฉลี่ยทั้งปีอยู่ที่ 1,289 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนกรกฎาคมอยู่ที่ประมาณ 27.1 °C และต่ำสุดในเดือนมกราคมอยู่ที่ประมาณ 4.9 °C
สถิติประชากร

ตามข้อมูลสำมะโนประชากรของญี่ปุ่น ประชากรของซาโตโชเพิ่มขึ้นในช่วง 60 ปีที่ผ่านมา
| ปี | ประชากร | ±% |
| --- | --- | --- |
|  1920  | 5,870 | —     |
|  1930  | 5,818 | −0.9% |
|  1940  | 5,708 | −1.9% |
|  1950  | 7,496 | +31.3% |
|  1960  | 7,056 | −5.9% |
|  1970  | 7,445 | +5.5% |
|  1980  | 9,038 | +21.4% |
|  1990  | 10,589 | +17.2% |
|  2000  | 10,782 | +1.8% |
|  2010  | 10,918 | +1.3% |
ประวัติศาสตร์

พื้นที่ที่เป็นซาโตโชในปัจจุบัน เดิมเป็นส่วนหนึ่งของแคว้นในอดีตที่ชื่อ แคว้นบิตจู หลังจากการปฏิรูปเมจิ ได้มีการจัดตั้งหมู่บ้านซาโตมิ (里見村) และหมู่บ้านชินโจ (新庄村) ซึ่งเป็นการจัดตั้งในระบบเทศบาลเมื่อวันที่ 1 เมษายน ค.ศ. 1889 โดยขึ้นกับอำเภออาซากูจิ จังหวัดโอกายามะ หมู่บ้านทั้งสองได้ควบรวมกันเมื่อวันที่ 1 เมษายน ค.ศ. 1905 เพื่อจัดตั้งเป็นหมู่บ้านซาโตโช ต่อมาได้รับการยกฐานะเป็นเมืองซาโตโชเมื่อวันที่ 1 มิถุนายน ค.ศ. 1950 และใน ค.ศ. 2005 เมืองซาโตโชปฏิเสธที่จะรวมเข้ากับเมืองใกล้เคียง ได้แก่ คาโมงาตะและโยริชิมะ เพื่อจัดตั้งเป็นนครอาซากูจิ
การเมืองการปกครอง

เมืองซาโตโชมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภาเมืองระบบสภาเดียวซึ่งประกอบด้วยสมาชิก 10 คน ในแง่ของการเมืองระดับจังหวัด เมืองซาโตโชกับนครอาซากูจิรวมกันเป็นเขตเลือกตั้งที่ให้สมาชิกสภาจังหวัดโอกายามะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 3 จังหวัดโอกายามะ ในการเลือกตั้งสมาชิกสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ

กิจกรรมทางเศรษฐกิจหลักของซาโตโชคือการเกษตรและการแปรรูปอาหาร นอกจากนี้ ยาและอิเล็กทรอนิกส์ก็มีความสำคัญทางเศรษฐกิจด้วยเช่นกัน เนื่องจากอยู่ใกล้กับนครคูราชิกิและนครฟูกูยามะ เมืองนี้จึงกลายเป็นเมืองที่อยู่อาศัยสำหรับผู้ที่สัญจรไปกลับที่ทำงานในเมืองมากขึ้น
การศึกษา

เมืองซาโตโชมีโรงเรียนของรัฐเป็นโรงเรียนในสังกัดเทศบาล ได้แก่ โรงเรียนประถมศึกษา 2 แห่ง และโรงเรียนมัธยมศึกษาตอนต้น 1 แห่ง โดยไม่มีโรงเรียนมัธยมศึกษาตอนปลาย
การขนส่ง > รถไฟ

บริษัทรถไฟญี่ปุ่นตะวันตก (JR West): สายหลักซังโย
สถานี: ซาโตโช
การขนส่ง > ทางหลวง

ทางด่วนซังโย (ไม่มีทางแยกต่างระดับภายในอาณาเขตของเมือง)
ทางหลวงแผ่นดินหมายเลข 2
บุคคลที่มีชื่อเสียง

ฟูจิอิ คาเซะ - นักร้อง นักแต่งเพลง
โยชิโอะ นิชินะ - นักฟิสิกส์
โกตาโร โองาวะ - อดีตนักเศรษฐศาสตร์ นักการศึกษา นักการเมือง และรัฐมนตรี
แหล่งข้อมูลอื่น

เว็บไซต์ทางการของเมืองซาโตโช (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
ถนนปราจีนธานี

|  ทางหลวงแผ่นดินหมายเลข 320 |
| --- | --- |
ถนนปราจีนธานี
ข้อมูลของเส้นทาง
ความยาว: 6.831 กิโลเมตร (4.245 ไมล์)
ทางแยกที่สำคัญ
ปลายทางทิศเหนือ:   ทล.3077 / ทล.3649 ใน อ.เมือง จ.ปราจีนบุรี
 :  ถ.สุวรรณศร (สายใหม่) ใน อ.เมือง จ.ปราจีนบุรี
ปลายทางทิศใต้: ถ.ราษฎรดำริ ใน อ.เมือง จ.ปราจีนบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนปราจีนธานี หรือ ทางหลวงแผ่นดินหมายเลข 320 สายศาลนเรศวร–สถานีรถไฟปราจีนบุรี เริ่มต้นจากแยกจากถนนสุวรรณศรสายเก่า (ทางหลวงแผ่นดินหมายเลข 3649) กับ ทางหลวงแผ่นดินหมายเลข 3077 ที่ทางแยกศาลนเรศวร ตำบลบ้านพระ อำเภอเมืองปราจีนบุรี จังหวัดปราจีนบุรี ผ่านแยกตัดกับทางหลวงชนบท ปจ.3008 ที่แยกดงหัวโขด ผ่านแยกตัดกับถนนสุวรรณศร (สายใหม่) ผ่านตำบลดงพระราม สิ้นสุดบริเวณจุดตัดทางรถไฟสายตะวันออก บริเวณหน้าค่ายจักรพงษ์ เขตเทศบาลเมืองปราจีนบุรี มีระยะทางรวม 7 กิโลเมตร
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
นันตัง

นันตัง (ญี่ปุ่น: 南丹市; โรมาจิ: Nantan-shi) เป็นนครในจังหวัดเกียวโต ประเทศญี่ปุ่น ในวันที่ 1 ตุลาคม ค.ศ. 2017 นันตังมีประชากรประมาณ 32,540 คน มีความหนาแน่นที่ 53 คนต่อตารางกิโลเมตร มีพื้นที่ทั้งหมด 616.40 ตารางกิโลเมตร
นครนันตังในปัจจุบันก่อตั้งขึ้นในวันที่ 1 มกราคม ค.ศ. 2006 จากการรวมเมืองฮิโยชิ เมืองโซโนเบะ และเมืองยางิ (ทั้งหมดอยู่ในอำเภอฟูนาอิ) และเมืองมิยามะ (จากอำเภอคิตากูวาดะ) ชื่อเมืองนันตังสื่อถึง "ทัมบะใต้"
เมืองพี่น้อง

มะนิลา ประเทศฟิลิปปินส์
อำเภอคลูทา ประเทศนิวซีแลนด์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Nantan, Kyoto
เว็บไซต์ทางการ (ในภาษาญี่ปุ่น) (บางส่วนเป็นภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่
นาอูรูเบียมา

| --- | --- |

เพลงชาติของ นาอูรู
เนื้อร้อง: Margaret Hendrie
ทำนอง: Laurence Henry Hicks
รับไปใช้: 1968
"นาอูรูเบียมา" ("นาอูรู ถิ่นฐานของเรา" ใน นาอูรู ) เป็น เพลงชาติ ประเทศนาอูรู
เนื้อหาของเพลง

เพลงชาตินี้เนื้อร้องประพันธ์โดย Margaret Hendrie ทำนองประพันธ์โดย ลอเรนซ์ เฮนรี่ ฮิกส์
นาอูรูใช้เพลงนี้ในปี 1968 เมื่อเมื่อครั้งเป็นผู้ปกครองประเทศ
เนื้อเพลง

| ภาษานาอูรู | แปลภาษาไทย |
| --- | --- |
Nauru bwiema, ngabena ma auwe.  Ma dedaro ama bwe dogum, mo otata bet egom. Atsin ngago bwien okor, ama bagadugu Epoa ngabuna ri nan orre bet imur. Ama memag ma nan epodan eredu won engiden, Miyan aema ngeiyin ouge: Nauru eko dogin!: นาอูรูถิ่นฐานของเรา ดินแดนที่เรารัก เราทุกคนสวดมนต์อ้อนวอนให้เจ้า และเราก็ยกย่องชื่อให้เจ้า  เมื่อนานมาแล้วเจ้าเป็นบ้านเรือนของบรรพบุรุษที่ยิ่งใหญ่ของเรา  และจะเป็นรุ่นต่อ ๆ ไป  เราทุกคนอยู่ร่วมกันเพื่อเป็นเกียรติแก่ธงของเจ้า  และเราจะดีใจไปด้วยกันและพูดว่า: นาอูรูยังคงอยู่ตลอดไป!
ดูสิ่งนี้ด้วย

ธงประจำชาตินาอูรู
ตราแผ่นดินของสเปน

| ตราอาร์มของสเปน |
| --- | --- |

รายละเอียด
ผู้ใช้ตรา: สมเด็จพระราชาธิบดีเฟลิเปที่ 6
เริ่มใช้: 5 ตุลาคม ค.ศ. 1981
เครื่องยอด: มงกุฎกษัตริย์สเปน
โล่: แบ่งสี่: พื้นตราสีแดง, ปราสาทสามหอสีทอง, รอยอิฐสีดำ ประตูหน้าต่างเอเซอร์, พื้นตราสีขาว, สิงโตท่ายืนสีม่วง (บางครั้งนิยามพื้นตราสีแดง) สวมมงกุฎสีทอง, เล็บและลิ้นสีแดง, สีทอง, พื้นตราสีแดง, กางเขนนักบุญแอนดรูว์ ล้อมด้วยโซ่สีทองกลางสีเขียว แถบตั้งสีแดงและทอง; ภายใต้พื้นตราสีขาว, ผลทับทิมเม็ดสีแดง, ก้านและใบสีเขียว (หมายเหตุ: แปลตามหลักไวยากรณ์ของการเขียนนิยามของตรา)
ประคองข้าง: เสาแห่งเฮอร์คิวลีส
คำขวัญ: ไกลกว่านั้นอีก Plus Ultra
ส่วนประกอบอื่น: กลางโล่ พื้นสีน้ำเงิน ขอบสีแดง, สัญลักษณ์ดอกลิลลีสีทองสามดอก, มงกุฎอิมพีเรียล (จักรวรรดิโรมันอันศักดิ์สิทธิ์, มงกุฎกษัตริย์ออสเตรีย)
ตราแผ่นดินของสเปน เป็นตราอาร์มของประเทศสเปนที่ได้รับการอนุมัติให้ใช้ได้ตามกฎหมายเมื่อวันที่ 5 ตุลาคม ค.ศ. 1981 แทนที่ตราชั่วคราว เป็นตราที่นำมาใช้แทนตราของรัฐสเปน (ภายใต้การปกครองของจอมพลฟรันซิสโก ฟรังโก) ตราแผ่นดินปรากฏบนธงชาติสเปน
ลักษณะ

ตราแผ่นดินของสเปน ประกอบไปด้วย ตรา อื่น ๆ อีกหกตรา และสัญลักษณ์ทางมุทราศาสตร์อีกจำนวนหนึ่ง:
ตราแผ่นดินที่ใช้อยู่ในปัจจุบันกำหนดลักษณะตาม:
Act 33/1981, dated 5 October, on the Coat of Arms of Spain (Official Gazette nº 250, dated 19 October)
Royal Decree 2964/1981, dated 18 December, approving the official Coat of Arms of Spain design (Official Gazette nº 221, dated 15 September)
Royal Decree 2267/1982, dated 3 September, technically specifying the colours of the Arms of Spain (Official Gazette nº 221, dated 15 September)
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |

|  | Sable (สีดำ) | Gules (สีแดง) | Argent (สีขาว) | Or (สีทอง) | Vert (สีเขียว) | Azur (สีฟ้า) | Purpure (สีม่วง) | Pomegranate Color |
Color (RGB):  
| CIELAB (H,C,L) |   | (35,0;70,0;37,0) | (255,0:3,0;78,0) | (90,0;37,0;70,0) | (165;0,41,0;31,0) | (270,0;35,0;26,0) | (0,0;52,0;50,0) | (Not Defined) |
| RGB | (0,0,0) | (181,0,39) | (178,178,178) | (159,126,0) | (0,111,70) | (0,68,173) | (196,76,22) | (246,203,126) |
| CMYK | (0,0,0,100) | (0,100,80,0) | (0,0,0,30) | (20,30,100,0) | (100,10,70,0) | (100,50,0,0) | (0,70,0,0) | (0,10,40,0) |
| แพนโทน |   | 186 | 877 | 872 | 3415 | 2935 | 218 | 1345 |
ประวัติ

| 0 | 1 | 2 |
| --- | --- | --- |
Origin of the Coats of Arms of Spain
   แม่แบบ:Family tree แม่แบบ:Family tree แม่แบบ:Family tree แม่แบบ:Family tree แม่แบบ:Family tree แม่แบบ:Family tree แม่แบบ:Family tree/end :
ประวัติ > ราชวงศ์ฮับส์บูร์ก > เฟลีเปที่ 2 ถึง การ์โลสที่ 2

| 0 | 1 | 2 | 3 |
| --- | --- | --- | --- |

| ตราประจำพระองค์ของพระเจ้าเฟลีเปที่ 2 as Spanish Monarch and consort of Mary I of England 1556-1558 | ตราประจำพระองค์ของพระเจ้าเฟลีเปที่ 2 ก่อนยุคสหราชอาณาจักรไอบีเรีย 1558–1580 | ตราประจำพระองค์ หลังยุคสหราชอาณาจักร  with Portugal 1580–1668 | ตราประจำพระองค์ของพระเจ้าการ์โลสที่ 2 without the escutcheon  of Portugal 1668–1700 |
ดูเพิ่ม

ธงชาติสเปน
ตราอาร์ม
นิยามของตรา
แหล่งข้อมูลอื่น

| ด ค กตราแผ่นดินของประเทศในทวีปยุโรป |
| --- | --- |
กรีซ · คอซอวอ · โครเอเชีย · จอร์เจีย1 ·  เช็กเกีย · ซานมารีโน · เซอร์เบีย · ไซปรัส1 · เดนมาร์ก · ตุรกี2 · นครรัฐวาติกัน · นอร์เวย์ · เนเธอร์แลนด์ · บอสเนียและเฮอร์เซโกวีนา · บัลแกเรีย · เบลเยียม · เบลารุส · โปรตุเกส · โปแลนด์ · ฝรั่งเศส · ฟินแลนด์ · มอนเตเนโกร · มอลโดวา · มอลตา · มาซิโดเนีย · โมนาโก · ยูเครน · เยอรมนี · รัสเซีย2 · โรมาเนีย · ลักเซมเบิร์ก · ลัตเวีย · ลิกเตนสไตน์ · ลิทัวเนีย · สเปน · สโลวาเกีย · สโลวีเนีย · สวิตเซอร์แลนด์ · สวีเดน · สหราชอาณาจักร (นอร์เทิร์นไอร์แลนด์, เวลส์, สกอตแลนด์, อังกฤษ) · ออสเตรีย · อันดอร์รา · อาเซอร์ไบจาน1 · อาร์มีเนีย1 · อิตาลี · เอสโตเนีย · แอลเบเนีย · ไอซ์แลนด์ · ไอร์แลนด์ · ฮังการี
1. ทางภูมิศาสตร์อยู่ในทวีปเอเชีย แต่มักถูกจัดอยู่ในทวีปยุโรป เนื่องจากมีวัฒนธรรมที่คล้ายคลึงกัน; 2. มีพื้นที่ทั้งในทวีปยุโรปและในทวีปเอเชีย
ตราแผ่นดินของพระเจ้าเฟลีเปที่ 1 แห่งคาสตีล.
ตราแผ่นดินของจักรพรรดิคาร์ลที่ 1.
ตราประจำพระองค์ของพระเจ้าเฟลีเปที่ 5.
Middle coat of arms of Joseph Bonaparte.
นันทนา คำวงศ์

นันทนา คำวงศ์ ชื่อเล่น แป๋ว เกิดวันที่ 13 กันยายน พ.ศ. 2523 เป็นนักกีฬาเทเบิลเทนนิสชาวไทย เธอเข้าแข่งขันในโอลิมปิกฤดูร้อน 2008 และสามารถเข้าสู่รอบที่สองของการแข่งขันหญิงเดี่ยว รวมทั้งสามารถเข้าสู่รอบที่สามในโอลิมปิกฤดูร้อน 2004 และได้รับการกล่าวว่าเป็นนักกีฬาเทเบิลเทนนิสชาวไทยที่ประสบความสำเร็จมากที่สุดในประวัติศาสตร์ด้วยการเข้าแข่งขันกีฬาปิงปองในโอลิมปิก 4 สมัยติดต่อกัน รวมทั้งถือได้ว่าเป็นนักกีฬาผู้เข้าแข่งขันกีฬาโอลิมปิกเป็นจำนวนครั้งมากที่สุดของทีมชาติไทยในโอลิมปิกฤดูร้อน 2012
ทั้งนี้ นันทนา คำวงศ์ มี วิโรจน์ จันผะกา เป็นผู้ฝึกสอนคนปัจจุบัน
ประวัติ

นันทนา คำวงศ์ เกิดที่จังหวัดลำปาง เป็นบุตรของนายวิรัช และนางอนงค์ คำวงศ์ ซึ่งนันทนามีพี่น้อง 2 คน เธอเริ่มเล่นเทเบิลเทนนิสครั้งแรกเมื่ออายุ 9 ปี โดยมีอาจารย์สิทธิเดช มโนน้อม เป็นผู้ฝึกสอนคนแรก นันทนา คำวงศ์ สำเร็จการศึกษาระดับปริญญาตรีจากมหาวิทยาลัยหอการค้าไทย ในการแข่งขันกีฬาปิงปองในโอลิมปิกในโอลิมปิกฤดูร้อน 2000 ที่ซิดนีย์ ประเทศออสเตรเลีย เธอสามารถผ่านเข้าสู่รอบสอง และในโอลิมปิกฤดูร้อน 2004 ที่เอเธนส์ ประเทศกรีซ เธอสามารถผ่านเข้าสู่รอบสาม ตลอดจนในโอลิมปิกฤดูร้อน 2008 ที่กรุงปักกิ่ง ประเทศจีน เธอสามารถผ่านเข้าสู่รอบสอง
นันทนายังได้แข่งขันกีฬาเทเบิลเทนนิสในโอลิมปิกฤดูร้อน 2004 โดยรอบแรกเธอได้พบกับ เล่ย หวง เมนเดส ซึ่งเป็นนักกีฬาทีมชาติโปรตุเกสที่โอนสัญชาติมาจากจีน และนันทนาเป็นฝ่ายชนะ 4-3 เกม ที่คะแนน 4-11, 3-11, 11-6, 12-14, 11-8, 11-2 และ 12-10 ส่วนในการแข่งขันรอบที่สอง เธอได้พบกับ อิเวตา วาเซนอฟสกา ผู้เป็นนักกีฬาจากสาธารณรัฐเช็ก และนันทนาเป็นฝ่ายแพ้ 1-4 เกม ที่คะแนน 16-14, 6-11, 4-11, 5-11 และ 3-11 ปัจจุบันเธอพำนักอยู่ที่กรุงเทพมหานคร
ผลงานที่ผ่านมา

เหรียญเงิน ประเภทหญิงคู่ ซีเกมส์ 2011 ที่ประเทศอินโดนีเซีย
เหรียญทองแดง ประเภทคู่ผสม ซีเกมส์ 2011 ที่ประเทศอินโดนีเซีย
เหรียญเงิน ประเภททีมหญิง ซีเกมส์ 2009 ที่ประเทศลาว
เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2009 ที่ประเทศลาว
เหรียญเงิน ประเภททีมหญิง ซีเกมส์ 2007 ที่ประเทศไทย
เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2007 ที่ประเทศไทย
เหรียญเงิน ประเภททีมหญิง ซีเกมส์ 2005 ที่ประเทศฟิลิปปินส์
เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2005 ที่ประเทศฟิลิปปินส์
เหรียญทองแดง ประเภทหญิงคู่, คู่ผสม, หญิงเดี่ยว ซีเกมส์ 2003 ที่ประเทศเวียดนาม
เหรียญเงิน ประเภททีมหญิง ซีเกมส์ 2001 ที่ประเทศมาเลเซีย
ตับอ่อนอักเสบเฉียบพลัน

| ตับอ่อนอักเสบเฉียบพลัน (Acute pancreatitis) |
| --- | --- |
Pancreas
บัญชีจำแนกและลิงก์ไปภายนอก
ICD-10: K85
ICD-9: 577.0
DiseasesDB: 9539
MedlinePlus: 000287
eMedicine: med/1720 radio/521
ตับอ่อนอักเสบเฉียบพลันคือภาวะที่เกิดการอักเสบขึ้นกับตับอ่อน ทำให้มีอาการปวดท้องเฉียบพลันรุนแรง ตับอ่อนเป็นอวัยวะที่อยู่ส่วนหลังของช่องท้องส่วนกลาง ทำหน้าที่ผลิตน้ำย่อยและฮอร์โมนบางชนิด รวมถึงอินซูลินด้วย ตับอ่อนอักเสบส่วนใหญ่เกิดจากนิ่วถุงน้ำดี หรือเกิดจากการกินแอลกอฮอล์ปริมาณปานกลางถึงมากเป็นระยะเวลานาน
ตับอ่อนอักเสบส่วนใหญ่ไม่มีภาวะแทรกซ้อนที่ร้ายแรง ผู้ป่วยส่วนใหญ่สามารถมีอาการกลับเป็นปกติได้ดีเมื่อได้รับการรักษา อย่างไรก็ดีผู้ป่วยบางส่วนจะมีอาการรุนแรง จำเป็นต้องได้รับการดูแลในหออภิบาลผู้ป่วยหนัก สิ่งสำคัญในการให้การดูแลรักษาผู้ป่วยตับอ่อนอักเสบทุกรายคือหาสาเหตุที่ทำให้เกิดตับอ่อนอักเสบในครั้งนี้ และรักษาหากเป็นไปได้ เพื่อป้องกันไม่ให้เกิดการเป็นซ้ำ
สาเหตุ

สาเหตุที่ทำให้เกิดตับอ่อนอักเสบเฉียบพลันมีได้หลายอย่าง แต่ส่วนใหญ่ (60-75%) เกิดจากนิ่วถุงน้ำดี หรือการดื่มสุรา
สาเหตุ > ตับอ่อนอักเสบจากนิ่วถุงน้ำดี

ถุงน้ำดีและตับอ่อนใช้ระบบท่อน้ำดีร่วมกัน ดังนั้นนิ่วถุงน้ำดีที่ติดค้างในท่อน้ำดี อาจทำให้เอนไซม์น้ำย่อยที่ผลิตจากตับอ่อนไหลไม่ได้ตามปกติ เกิดการคั่งของน้ำย่อย ทำให้ย่อยตับอ่อนเอง เกิดเป็นตับอ่อนอักเสบขึ้นได้
สาเหตุ > ตับอ่อนอักเสบจากแอลกอฮอล์

เป็นสาเหตุของตับอ่อนอักเสบเฉียบพลันที่พบบ่อย โดยเฉพาะในกลุ่มที่มีประวัติดื่มสุรามานาน
สาเหตุ > ตับอ่อนอักเสบจากยา

ยาบางชนิดอาจทำให้เกิดตับอ่อนอักเสบเฉียบพลันได้
สาเหตุ > ตับอ่อนอักเสบหลังการทำการส่องกล้องแขนงทางเดินน้ำดี (ERCP)

การส่องกล้องแขนงทางเดินน้ำดี (Endoscopic retrograde cholangiopancreatography, ERCP) เป็นหัตถการที่ปกติทำเพื่อประเมินถุงน้ำดีและตับอ่อน ผู้ป่วยที่รับการทำ ERCP ประมาณ 3-5% จะมีตับอ่อนอักเสบตามมาได้ ส่วนใหญ่อาการจะเป็นไม่มาก
สาเหตุ > โรคทางพันธุกรรม

โรคทางพันธุกรรมบางอย่างอาจทำให้เกิดตับอ่อนอักเสบเฉียบพลันได้ เช่น familial hypertriglyceridemia (ไตรกลีเซอไรด์ในเลือดสูงชนิดถ่ายทอดในครอบครัว) และตับอ่อนอักเสบชนิดกรรมพันธุ์ ส่วนใหญ่พบในเด็กและผู้ใหญ่อายุน้อย
สาเหตุ > ไม่มีสาเหตุที่อธิบายได้

ผู้ป่วยตับอ่อนอักเสบประมาณ 20% จะตรวจไม่พบโรคที่เป็นสาเหตุ ผู้ป่วยกลุ่มนี้ 3% จะมีอาการกลับเป็นซ้ำได้
อาการ

ผู้ป่วยตับอ่อนอักเสบเฉียบพลันส่วนใหญ่มีอาการปวดท้องต่อเนื่องเฉียบพลันที่บริเวณลิ้นปี่ ซึ่งมีโรคอื่นๆ อีกหลายโรคที่ทำให้มีอาการเช่นเดียวกันนี้ได้ อาการปวดอาจส่งต่อไปด้านข้างไปถึงด้านหลังลักษณะเป็นวงได้ ส่วนใหญ่มีอาการปวดต่อเนื่องกันหลายวัน การก้มตัวไปด้านหน้าแล้วอาจทุเลาอาการปวดได้ ผู้ป่วยบางรายมีอาการปวดท้องเพียงเล็กน้อย และ 5-10% ไม่มีอาการปวดเลย
ทางหลวงแผ่นดินหมายเลข 324

|  ทางหลวงแผ่นดินหมายเลข 324 |
| --- | --- |
ถนนอู่ทอง
ข้อมูลของเส้นทาง
ความยาว: 48.635 กิโลเมตร (30.220 ไมล์)
ทางแยกที่สำคัญ
ปลายทางทิศตะวันตกเฉียงใต้:  ใน อ.เมืองกาญจนบุรี จ.กาญจนบุรี
 :    ทล.367 ใน อ.เมืองกาญจนบุรี จ.กาญจนบุรี   ทล.พ.81 ใน อ.ท่าม่วง จ.กาญจนบุรี   ทล.346 ใน อ.พนมทวน จ.กาญจนบุรี 
ปลายทางทิศตะวันออกเฉียงเหนือ:  ถ.มาลัยแมน ใน อ.อู่ทอง จ.สุพรรณบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนอู่ทอง หรือ ทางหลวงแผ่นดินหมายเลข 324 สายกาญจนบุรี–จรเข้สามพัน เป็นเส้นทางคมนาคมที่ใช้เดินทางเชื่อมต่อระหว่างจังหวัดกาญจนบุรี และจังหวัดสุพรรณบุรี โดยเริ่มต้นจากแยกทางหลวงแผ่นดินหมายเลข 323 (ถนนแสงชูโต) ในเขตเทศบาลเมืองกาญจนบุรี อำเภอเมืองกาญจนบุรี จังหวัดกาญจนบุรี ขึ้นไปตามทิศตะวันออกเฉียงเหนือ ผ่านอำเภอพนมทวน เข้าเขตจังหวัดสุพรรณบุรี และสิ้นสุดที่แยกจรเข้สามพัน โดยบรรจบกับทางหลวงแผ่นดินหมายเลข 321 (ถนนมาลัยแมน) ใน ตำบลจรเข้สามพัน อำเภออู่ทอง จังหวัดสุพรรณบุรี มีระยะทางประมาณ 48.635 กิโลเมตร